**METODOLOGIE DE SELECȚIE A COLABORATORILOR**

**1. SCOPUL ȘI CADRU GENERAL APLICABIL**

(1) Metodologia de selecție a colaboratorilor a fost elaborată în vedereaîncheierii unui acord de colaborare pentru implementarea activităților în cadrul proiectului finanțat din Fondul Social European Plus prin Programul Educație și Ocupare 2021-2027, Prioritatea 1 - ***Modernizarea instituțiilor pieței muncii,* Obiectiv specific:** *ESO4.2*., **acțiunea 1.b.1.** *Crearea unui SPO modern, flexibil, adaptat contextului socio-economic, accesibil și vizibil pentru viitor* *– investiție strategică.*

(2) Metodologia prevăzută la alin.(1), denumită în continuare metodologie, reglementează modul în care se va realiza selecția unui/unor colaborator/colaboratori.

(3) Selectarea unui/unor colaborator/colaboratori în cadrul proiectului care se va depune spre finantare nu generează obligații în sarcina Agenției Naționale pentru Ocuparea Forței de Muncă sau a celor selectați, decât în măsura în care proiectul a fost contractat și doar pentru elemente convenite în acordul de colaborare.

**2. DOCUMENTE DE REFERINŢĂ**

* Legea nr.202/2006 privind organizarea şi funcţionarea Agenţiei Naţionale pentru Ocuparea Forţei de Muncă, republicată, cu modificările şi completările ulterioare;
* Hotărârea Guvernului nr.1610/2006 privind aprobarea Statutului Agenţiei Naţionale pentru Ocuparea Forţei de Muncă cu modificările şi completările ulterioare;
* Legea nr.367/2022 privind dialogul social, cu modificarile și completările ulterioare;
* Ordonanța de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărârea Guvernului nr.829/2022 pentru aprobarea Normelor metodologice de aplicare a Ordonanței de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă cu modificările şi completările ulterioare;
* Ordonanța de urgenţă a Guvernului nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
* Regulamentul (UE) 2021/1.060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize.
* Programul Educație și Ocupare (PEO) 2021-2027 aprobat prin Decizia Comisiei Europene nr.9362/2022, cu modificările și completările ulterioare;
* Ordinul ministrului investițiilor și proiectelor europene nr.2041/2023 pentru aprobarea modelului contractului de finanțare prevăzut la art.14 alin.(2) din Ordonanța de urgență a Guvernului nr.23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027 Codului controlului intern/managerial al entităților publice;
* Ghidul Solicitantului PEO - Condiții Generale, cu corrigendum-urile ulterioare;
* Ghidul solicitantului - Condiții specifice PEO , cu corrigendum-urile ulterioare.

**3. DEFINIŢII ALE TERMENILOR**

|  |  |  |
| --- | --- | --- |
| **Nr.****crt.** | **Termenul** | **Definiţia şi/sau, dacă este cazul, actul prin care se definește termenul** |
|  | Acord de colaborare | Actul juridic încheiat între Agenţia Naţională pentru Ocuparea Forţei de Muncă şi colaborator în vederea implementării activităţilor din cadrul proiectului finanţat din Fondul social european Plus prin Programul Educaţie şi ocupare, în aplicarea art.95 din Regulamentul (UE) 2021/1.060, cu modificările şi completările ulterioare, prin care se stabilesc drepturile şi obligaţiile corelative ale părţilor (art.2 OUG nr.133/2021) |
|  | Apel de proiecte | Invitaţie publică adresată de către autoritatea de management/organismul intermediar, după caz, categoriilor de solicitanţi eligibili stabiliţi prin Ghidul solicitantului, în vederea transmiterii cererilor de finanţare, în cadrul uneia sau mai multor priorităţi din cadrul programului (art.2 OUG nr.23/2023) |
|  | Autorităţi cu competenţe în gestionarea fondurilor europene | Autorităţile de management în cadrul programelor finanţate din fondurile aferente politicii de coeziune, politicii comune în domeniul pescuitului, fondurile aferente politicii de extindere şi politicii de vecinătate, fondurile aferente instrumentului de asistenţă pentru preaderare, autorităţile de management/autorităţile responsabile de gestionarea programelor finanţate din fondurile aferente domeniului afacerilor interne, agenţiile de plăţi şi departamentele speciale în cadrul programelor finanţate din fondurile aferente politicii agricole comune, agenţiile de implementare - inclusiv Ministerul Investiţiilor şi Proiectelor Europene - în cadrul programelor PHARE, ISPA, Facilitatea de tranziţie, cu excepţia proiectelor delegate, operatorii de program în cadrul Mecanismului financiar SEE, al Mecanismului financiar norvegian, al Programului de cooperare elveţiano-român, autorităţile naţionale responsabile de participarea României la alte programe finanţate din fonduri europene, structurile de control/control de prim nivel pentru programele de cooperare teritorială europeană şi autorităţile care asigură gestionarea Fondului de Solidaritate al Uniunii Europene şi Rezervei de ajustare la Brexit (art.2 OUG nr.66/2011) |
|  | Beneficiar | (a)un organism public sau privat, o entitate cu sau fără personalitate juridică sau o persoană fizică, responsabilă cu inițierea sau deopotrivă cu inițierea și implementarea operațiunilor;(b)în contextul parteneriatelor public-privat („PPP”), organismul public care inițiază o operațiune PPP sau partenerul privat selectat pentru implementarea acesteia;(c)în contextul schemelor de ajutor de stat, întreprinderea care primește ajutorul;(d)în contextul ajutoarelor *de minimis* acordate în conformitate cu Regulamentele (UE) nr.1407/2013(37)sau (UE) nr.717/2014(38)ale Comisiei, statul membru poate decide că beneficiarul în sensul prezentului regulament este organismul care acordă ajutorul, în cazul în care acesta este responsabil cu inițierea sau atât cu inițierea cât și cu implementarea operațiunii;(e)în contextul instrumentelor financiare, organismul care execută fondul de participare sau, atunci când nu există o structură de tipul fondului de participare, organismul care execută fondul specific sau, atunci când autoritatea de management gestionează instrumentul financiar, autoritatea de management; (art.2 - Regulament (UE)2021/1060) |
|  | Cerere de finanţare | Document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanţate din Fondul european de dezvoltare regională, Fondul de coeziune, Fondul social european Plus şi Fondul pentru o tranziţie justă în perioada de programare 2021-2027, în condiţiile aplicabile apelului de proiecte în care se solicită finanţare, pentru acoperirea totală sau parţială a costurilor de realizare ale unui proiect şi este însoţit de anexe şi documentele specificate în Ghidul solicitantului aplicabil fiecărui apel de proiecte; în cadrul cererii de finanţare este prezentat detaliat proiectul, este argumentată necesitatea lui, sunt prezentate avantajele sale, planul de activităţi, planul de achiziţii, bugetul proiectului, indicatorii de realizare şi de rezultat, precum şi orice alte elemente necesare, prevăzute în Ghidul solicitantului şi care sunt cuprinse în sistemul informatic MySMIS2021/SMIS2021+ (art.2 OUG nr.23/2023) |
|  | Contract de finanţare | Actul juridic, cu titlu oneros, de adeziune, încheiat între autoritatea de management/organismul intermediar, după caz, şi beneficiar, astfel cum este definit la art.2 pct.9 din Regulamentul (UE) 2021/1.060, prin care se stabilesc drepturile şi obligaţiile corelative ale părţilor în vederea implementării operaţiunilor (art.2 OUG nr.133/2021) |
|  | Colaborator | Entitate juridică de natura organizaţiilor sindicale şi patronale reprezentative la nivel de sector de negociere colectivă şi la nivel naţional, aşa cum sunt definite în Legea nr.367/2022 privind dialogul social, cu modificările şi completările ulterioare, selectat de către Agenţia Naţională pentru Ocuparea Forţei de Muncă, conform prevederilor art.34, pentru implementarea proiectului finanţat din Fondul social european Plus prin Programul Educaţie şi ocupare, în aplicarea art. 95 din Regulamentul (UE) 2021/1.060, cu modificările şi completările ulterioare (art.2 OUG nr.133/2021) |
|  | Fonduri europene nerambursabile | Asistenţa financiară nerambursabilă primită de România, în calitate de stat membru al Uniunii Europene, prin intermediul Fondului european de dezvoltare regională, Fondului de coeziune, Fondului social european Plus, Fondului pentru o tranziţie justă (art.2 OUG nr.133/2021) |
|  | Lider de parteneriat | Organism public sau privat care iniţiază un proiect, solicită finanţare pentru acesta în scopul implementării în asociere cu alte entităţi şi semnează contractul de finanţare(art.2 OUG nr.133/2021) |
|  | Operaţiune de importanţă strategică | O operațiune care aduce o contribuție semnificativă la realizarea obiectivelor unui program și care face obiectul unei monitorizări și al unor măsuri de comunicare speciale (art.2 - Regulament (UE)2021/1060) |
|  | Organizație sindicală | Denumire generică pentru sindicat, federație sindicală, confederație sindicală și uniune sindicală teritorială (art.1, pct.13 Legea nr.367/2022) |
|  | Organizație patronală | Denumire generică pentru patronat, federație patronală, confederație patronală sau orice altă structură realizată prin asocierea patronilor și/sau a angajatorilor. Se constituie pe baza dreptului de liberă asociere, în scopul apărării şi promovării drepturilor şi intereselor comune ale membrilor săi, prevăzute de dispoziţiile legale în vigoare, pactele, tratatele şi convenţiile internaţionale la care România este parte, precum şi de statutele proprii (art.1, pct.13 legea nr.367/2022) |
|  | Proiect | Ansamblu de activităţi şi acţiuni care sunt cuprinse într-o cerere de finanţare depusă în cadrul unui apel de proiecte şi care este supusă procedurilor de evaluare, selecţie şi contractare sau pentru care se încheie un contract de finanţare/se emite decizie de finanţare, după caz;(art.2, OUG nr.23/2023) |
|  | Reprezentativitate | Atribut al organizațiilor sindicale sau al organizațiilor patronale dobândit potrivit prevederilor legale aplicabile, care conferă statutul de partener social abilitat să își reprezinte membrii în cadrul dialogului social instituționalizat (art.1, pct.14 Legea nr.367/2022)  |
|  | Solicitant | Persoana juridică de drept public ori privat responsabilă cu iniţierea unui proiect, respectiv care a depus o cerere de finanţare în sistemul informatic MySMIS2021/ SMIS2021+ în cadrul oricăruia dintre programele cofinanţate din Fondul european de dezvoltare regională, Fondul de coeziune, Fondul social european Plus şi Fondul pentru o tranziţie justă în perioada de programare 2021-2027(art.2, OUG nr.23/2023) |

**4. DESCRIEREA ACTIVITĂȚII DE SELECȚIE COLABORATORI**

**4.1. GENERALITĂŢI**

Proiectele finanţate din fonduri europene pot avea ca beneficiari parteneriate compuse din una sau mai multe entităţi cu personalitate juridică, înregistrate în România.

**Colaboratorii vor fi selectați astfel încât să desfășoare activități relevante pentru domeniul proiectului și să fie entități juridice de natura organizaţiilor sindicale şi patronale reprezentative la nivel de sector de negociere colectivă şi la nivel naţional, aşa cum sunt definite în Legea nr.367/2022 privind dialogul social, cu modificările şi completările ulterioare.**

*Nu vor fi selectați colaboratori în scopul realizării în cadrul proiectului a unor activități de tipul: dezvoltarea de aplicații și sisteme informatice, supervizarea activităților subcontractante de beneficiar, servicii hoteliere, furnizare de bunuri. Astfel de activități vor face obiectul subcontractării, respectiv contractelor de furnizare/servicii.*

Pentru implementarea activităților în cadrul proiectului finanțat din Fondul Social European Plus prin Programul Educație și Ocupare 2021-2027, Prioritatea 1 - ***Modernizarea instituțiilor pieței muncii,* Obiectiv specific:** *ESO4.2*., **acțiunea 1.b.1.** *Crearea unui SPO modern, flexibil, adaptat contextului socio-economic, accesibil și vizibil pentru viitor* *– investiție strategică,* este necesară selecția unui/unor colaborator/colaboratori prin aplicarea acestei metodologii care respectă principiile transparenţei, tratamentului egal, nediscriminării şi utilizării eficiente a fondurilor publice, conform prevederile din OUG nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare.

**4.2. ETAPE DE DESFĂȘURARE A SELECȚIEI**

(1) Selecția se realizează cu respectarea următoarelor etape:

 I. Pregătirea selecţiei;

 II. Derularea selectiei;

III. Finalizarea selecţiei.

(2) Selectarea colaboratorilor se realizează prin aplicarea metodologiei de selecție, care include cele 3 etape prevăzute la alin.(1) și se realizează pe baza tuturor documentelor care se vor depune de către candidați.

(3) Anexele nr.1-4 fac parte integrantă din prezenta metodologie.

**ETAPA I.** **PREGĂTIREA SELECŢIEI**

**1.Elaborarea anunțului de selecție, care va conține cel puțin următoarele elemente:**

1. Data limită de depunere a dosarelor de candidatură și modalitatea de depunere (adresă, formă, persoană de contact, tel, e-mail, fax, etc.);
2. Obiectivul specific al programului în care se va depune cererea de finanțare;
3. Obiectivul general și scopul cererii de finanțare;
4. Principalele activități ce vor fi derulate în cadrul proiectului;
5. Activitatea/Activitățile în care va fi implicat fiecare colaborator;
6. Buget total proiect și bugetul alocat colaboratorului;
7. Criteriile de selecție a colaboratorului/colaboratorilor și grila de evaluare (inclusiv punctajul stabilit pentru fiecare criteriu în parte);
8. Forma de prezentare a documentației de către entitate/entități juridice de natura organizațiilor sindicale și patronale interesată/e să devină colaborator/colaboratori (documente, format, etc.).

**2. Publicarea anunțului de selecție**

În vederea respectării principiului transparenței, ANOFM **va publica pe site-ul propriu un anunț cu privire la intenția de selectare a unui colaborator/unor colaboratori, entitate/entități juridice de natura organizațiilor sindicale și patronale, reprezentative la nivel de sector de negociere colectivă și la nivel național.**

**Anunțul va fi publicat cu cel puțin 10 zile lucrătoare înainte de termenul limită de depunere a candidaturilor.** Termenul de 10 zile începe în prima zi lucrătoare următoare zilei publicării anunțului și se finalizează în cea de-a zecea zi lucrătoare, fie la ora oficială de închidere a instituției, în cazul în care documentele sunt solicitate pe suport de hârtie, fie la ora 24.00 dacă documentele pot fi transmise prin mijloace electronice.

**3. Constituirea comisiei de evaluare**

**Modalitatea de constituire** a comisiei de evaluare, procedurile de lucru, termenele și orice alte aspecte administrative sunt în sarcina exclusivă a instituției aplicante (entitate finanțată din fonduri publice), conform legislației incidente și a reglementărilor interne.

Instituția aplicantă va avea în vedere respectarea legalității și asigurarea trasabilității tuturor documentelor emise în cadrul procedurii de selecție, precum și regimul incompatibilităților și conflictului de interese.

Se constituie, prin ordin al preşedintelui la nivelul ANOFM, comisia cu atribuţii de evaluare şi selecţie a dosarelor depuse de potențialii colaboratori în vederea accesării fondurilor europene nerambursabile. Comisia va fi formată din președinte și membrii, comisie care va avea un secretar.

Din această comisie va face parte obligatoriu câte un reprezentant din cadrul fiecărei direcţii/serviciu din structura ANOFM, cu excepția Direcției Audit Public Intern și a Serviciului Control și Recuperare Debite, formând un număr impar împreună cu președintele acesteia. În cazul în care apar situații de absență justificată, fiecare membru inclusiv Președintele Comisiei, va avea și un supleant.

**4. Depunere dosare** **de către candidatul/candidații participanți la procedură**

În urma anunțului de selecție candidatul/candidații vor depune la sediul ANOFM dosarele de candidatură, care vor fi analizate de către comisia cu atribuţii de evaluare şi selecţie a dosarelor și se va/vor stabili candidatul/candidații care va/vor trece în etapa următoare de selecție.

**Dosarul de candidatură trebuie să conțină următoarele documente:**

* **În copie**, certificată pentru conformitate cu originalul de către reprezentantul legal:
* Hotărâre judecătorească/Sentință civilă de obținere a reprezentativității la nivel național;
* Extras din registrul special al federațiilor sindicale, confederațiilor sindicale și al uniunilor teritoriale ale acestora/Extras din registrul special al sindicatelor/Extras din registrul special de evidență a organizațiilor patronale;
* Actele de înființare și de dobândire a personalității juridice;
* Documentele statuare, actualizate cu ultimele modificări (ex. act constitutiv, statut etc.);
* Experiența relevantă: se va prezenta contractul/contractele, alte documente considerate relevante pentru demonstrarea experienței colaboratorului pentru domeniul proiectului;
* **În original**:
* Scrisoare de intenție (conform model atașat – Anexa 1);
* Fișa colaboratorului (conform model atașat – Anexa 2);

*În Scrisoarea de intenție și în Fișa colaboratorului* candidații vor furniza o scurtă descriere a acțiunilor propuse cu prezentarea aspectelor considerate esențiale pentru obținerea rezultatelor așteptate și atingerea obiectivelor, plusvaloarea adusă proiectului;

* Declarație pe propria răspundere a reprezentantului legal (semnată) că nu se încadrează în niciuna dintre situațiile de excludere stipulate în cadrul Regulilor generale privind eligibilitatea solicitanților stipulate în documentele cadru de implementare (ex. ghidul solicitantului orientări generale, ghidul solicitantului condiții specifice, după caz, în funcție de programul accesat);
* Declarație pe propria răspundere a reprezentantului legal (semnată) care atestă faptul că participantul nu este subiect al unui conflict de interese;
* Declarație pe propria răspundere a reprezentantului legal (semnată) pentru asigurarea perioadei de sustenabilitate, ulterioare închiderii proiectului, conform documentelor cadru de implementare (ex.Ghidul solicitantului orientări generale, Ghid condiții specifice, după caz, în funcție de programul accesat);
* Certificat de atestare fiscală privind îndeplinirea obligațiilor de plată a impozitelor și taxelor locale;
* Certificat fiscal eliberat de Administrația financiară teritorială la care este arondat sediul persoanei juridice privind îndeplinirea obligațiilor de plată la bugetul de stat;
* Notă justificativă care va conține o analiză a valorii adăugate a colaboratorului în ceea ce privește utilizarea eficientă a fondurilor, precum și rolul acestuia în implementarea proiectului.

**Nota justificativă va fi insoțită de:**

*- CV în format EUROPASS ale experților propuși de colaborator pentru proiect;*

*- Fiecare CV trebuie să specifice poziția pentru care expertul este propus în proiect, semnat și datat de expert pe fiecare pagină;*

*- Lista resurselor materiale deținute de colaborator și propuse pentru utilizare în cadrul proiectului (ex.:materiale, echipamente, vehicule, spații disponibile pentru desfășurarea activităților proiectului, etc.);*

*- Alte documente suport;*

*- Alte documente prevăzute prin Ghidurile specifice.*

**Toate documentele solicitate vor fi prezentate în limba română și vor fi depuse în forma precizată și în termenul stabilit prin anunț, asumate de reprezentantul legal (semnătură).**

**ANALIZA CRITERIILOR DE CALIFICARE CANDIDAŢI ELIGIBILI PENTRU PROCEDURA DE SELECȚIE**

1. **Criterii de eligibilitate**

**A.1.** Colaboratorul **este** entitatea juridică de natura organizaţiilor sindicale şi patronale reprezentative la nivel de sector de negociere colectivă şi la nivel naţional, aşa cum sunt definite în Legea nr.367/2022 privind dialogul social, cu modificările şi completările ulterioare.

**A.2.** Colaboratorul **este** entitatea legal constituită în România, cu personalitate juridica care desfășoară activități relevante pentru proiect și are în statut și activitate/activități asemănătoare celor din cadrul proiectului pentru care va avea rol de colaborator.

**A.3.** Colaboratorul trebuie sa fie implicat în toate activitățile prezentate în anunț, care contribuie în mod direct la obținerea rezultatelor propuse/ îndeplinirea condițiilor.

**A.4.** Colaboratorul **nu** se află în niciuna din situațiile de excludere prevăzute în cadrul Regulilor generale privind eligibilitatea solicitanților stipulate în documentele cadru de implementare valabile la data publicării anunțului de intenție/conform ghidului solicitantului (de ex.: documentul *Ghidul Solicitatului – Condiții Generale aferente Programului Educație și Ocupare 2021-2027*), astfel:

- este în situația de criză financiară/redresare financiară/în stare de insolvență, conform OUG nr.46/2013 privind criza financiară și insolvența unităților administrativ-teritoriale,cu modificările și completările ulterioare, respectiv se află într-o procedură de insolvență conform Legii nr.85/2014 privind procedurile de prevenire a insolvenţei şi de insolvenţă, cu modificările și completările ulterioare, după caz;

- a suferit condamnări definitive datorate unor conduite profesionale îndreptate împotriva legii, decizie formulată de o autoritate de judecată ce are forță de *red judicata;*

- se află în stare de faliment sau face obiectul unei proceduri de lichidare sau de administrare judiciară, are încheiate concordate, și-a suspendat/întrerupt activitatea în ultimii 2 ani dinaintea depunerii cererii de finanțare sau face obiectul unei proceduri în urma acestor situații sau se află în situații similare în urma unei proceduri de acceași natură prevăzute de legislația sau de reglementările naționale;

- reprezentanții săi legali/structurile de conducere și persoanele care asigură conducerea colaboratorului au comis în conduita profesională greșeli grave, demonstrate în instanță, pe care autoritatea contractantă le poate justifica;

- se încadrează, din punct de vedere al obligațiilor de plată restante la bugetele publice, în situația în care obligațiile de plată nete depășesc 1/12 din totalul obligațiilor bugetare de plată datorate în ultimele 12 luni, în cazul certificatului de atestare fiscală emis de Agenția Națională de Administrare Fiscală;

- reprezentanții săi legali/structurile de conducere și persoanele care asigură conducerea colaboratorului au fost condamnați printr-o hotărâre definitivă pentru fraudă, corupție, participare la organizație criminală sau la orice alte activități ilegale în detrimentul intereselor financiare ale Comunităților;

- colaboratorul și/sau reprezentanții săi legali/structurile de conducere ale acestuia și persoanele care asigură conducerea colaboratorului se află în situația de conflict de interese sau incompatibilitate, așa cum este definit în legislația națională și comunitară în vigoare;

- se face vinovat de declarații false în furnizarea informațiilor solicitate de AM/OI responsabil sau a omis să furnizeze informații care ar putea avea ca efect încadrarea într-o situație de neeligibilitate.

**B. Capacitatea operațională**

**B.1.** Fiecare colaborator are experienţă în implementarea a cel puţin **un** proiect cu finanţare nerambursabilă.

**B.2.** Fiecare colaborator a derulat/derulează și alte acțiuni și inițiative relevante pentru activitățile proiectului.

**Candidatul se poate considera calificat numai în cazul în care la toate criteriile de calificare a fost bifată rubrica “DA” în G*rila de evaluare etapa de calificare a candidaţilor -* Anexa 3.**

**ETAPA II. DERULAREA SELECTIEI**

**Evaluarea aplicațiilor**

*În etapa de selecție a colaboratorilor vor fi evaluați numai candidații care s-au calificat în etapa respectivă. C*omisia cu atribuţii de evaluare şi selecţie a dosarelor va evalua dosarele depuse de către participanții la procedură și va stabili care sunt candidații calificați în această etapă.

**EVALUAREA SOLICITANȚILOR**

Cei care au îndeplinit criteriile de calificare vor trece în etapa de selecție, etapă în care se va folosi *Grila de evaluare și selecție a participanților* – Anexa 4.

Dosarele vor fi punctate de la 1 – 100 conform grilei.

Va fi declarat admis candidatul care întrunește **punctajul cel mai mare**, **dar nu mai puțin de 60 de puncte.**

**Rezultatul procedurii de selecție** se va materializa într-un **Raport privind rezultatul procedurii de selecție**, datat și semnat de către toți membrii comisiei de evaluare, inclusiv de către președintele acesteia, asumat de către reprezentantul legal al instituției aplicante și **care va conține cel puțin următoarele:**

* ***Referințe:***
* numărul/data anunțului și data publicării acestuia.
* ***Conținutul raportului:***
* Informații generale
* Legislația aplicabilă
* Calendarul procedurii de selecție
* Modul de desfășurare a procedurii de selecție
* Solicitări/răspunsuri la clarificări până la termenul-limită de depunere
* Informații privind toți candidații participanți la procedură
* Date privind procesul de evaluare a candidaților, conform modalității interne stabilite pentru selecție.
* ***Concluzii și semnături.***

**ANOFM îşi rezervă dreptul de a solicita documente suport suplimentare candidaților selectaţi înainte de încheierea Acordului de colaborare.**

**ETAPA III. FINALIZAREA SELECŢIEI**

**1. Publicarea rezultatelor procedurii de selecție**

Instituția aplicantă publică pe site-ul acesteia anunțul cu privire la rezultatul procedurii de selecție, care va conține informațiile cuprinse în anunțul de intenție și informații privind candidații participanți la procedură admiși și respinși și punctajul obținut de către fiecare dintre aceștia.

**2. Soluționare contestații**

Candidaţii care nu au fost selectați pot depune contestație în termen de maxim 24 de ore de la data publicării rezultatului procedurii la sediul ANOFM, după caz.

Pentru soluționarea contestațiilor depuse, se va constitui prin ordin de Președintele ANOFM, comisia de soluționare a contestațiilor formată din președinte și membrii, comisie care va avea un secretar.

În cazul în care apar situații de absență justificată, fiecare membru inclusiv Președintele Comisiei, va avea și un supleant.

**3. Publicarea anunțului final privind rezultatele selecției**

După soluționarea contestațiilor se va publica pe site-ul instituției aplicante anunțul final cu privire la rezultatul procedurii de selecție și vor fi contactați colaboratorii selectați.

**Anexa nr.1**

**SCRISOARE DE INTENȚIE**

**pentru participarea în calitate de colaborator al ANOFM în cadrul proiectului,**

**finanțare din fonduri europene nerambursabile, care urmează**

**a fi depus de către ANOFM**

În urma anunţului dumneavoastră privind încheierea unui Acord de colaborare pentru depunerea unei cereri de finanţare în cadrul Programului Educație și Ocupare 2021-2027*,* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(denumirea organizației),* îşi exprimă intenţia de a participa în calitate de colaborator în cadrul proiectului:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(titlul proiectului)*

la activităţile:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

­­­­­­­­­­­­­­­­­­­­­­­­­­­Precizăm că \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*denumirea organizației*)

se încadrează în categoriile de colaboratori eligibili pentru \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(denumire program finanțare nerambursabilă).*

În cadrul acestor activităţi ne propunem să aducem următoarea contribuţie:

(*cel puțin o activitate cadru a proiectului pentru care dispun de resursele materiale și umane necesare și vor furniza o scurtă descriere a acțiunilor propuse în cadrul acestei activități cu prezentarea aspectelor considerate esențiale pentru obținerea rezultatelor așteptate și atingerea obiectivelor*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De asemenea organizaţia noastră a acumulat experienţă în domeniul la care se referă tema proiectului, dispune de personal specializat şi de resurse materiale pentru implementarea activităților unui proiect finanţat prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(denumire program finanțare nerambursabilă).*

Având în vedere cele prezentate, vă rugăm să acceptaţi ca organizaţia noastră să devină colaborator în cadrul proiectului\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(titlul proiectului)* şi activităţile menţionate.

Numele şi prenumele reprezentantului legal Data

**…………………………………………………………………….**

Semnătura ………………………………………………….

**Anexa nr.2**

|  |
| --- |
| ***FIŞA COLABORATORULUI*** |
| Denumire organizaţie |  |
| Acronim  |  |
| Cod de înregistrare fiscală |  |
| Număr de înregistrare înRegistrul Comerţului/Fundațiilor |  |
| Anul înfiinţării |  |
| Date de contact | (*adresă, tel., fax, e-mail*) |
| Persoana de contact | (*nume, poziţia în organizaţie*) |
| Reprezentativitate  | Se detaliază nivelul de reprezentativitate (la nivel de sector de negociere colectivă și la nivel național)  |
| Descrierea activităţii organizaţiei, relevantă pentru acest proiect | Vă rugăm să descrieţi dacă în statutul organizaţiei se regăsesc și activități de natura celor care sunt necesare implementării proiectului, conform cu tema şi activităţile la care doriţi să participați |
| Experință relevantă a colaboratorului pentru domeniul proiectului | Descrieti experienta privind implementarea unor proiecte relevante pentru prezenta cerere de proiecte. Faceți referire la o scurtă descriere a proiectelor, buget, an obținere finațare și/sau descrieți experiența în domeniul activității/activităților prezentului proiect |
| Activitatea/activităţile din cadrul proiectului în care doriţi să vă implicaţi  | Vă rugăm să detaliaţi modalitatea de implicare a dumneavoastră în activitățile proiectului  |
| Resurse umane | Se va trece numărul total de angajați, din care personalul relevant pentru implementarea activităților în care ofertantul dorește să se implice și pe care le-a menționat mai sus |
| **Finanţări anterioare** (*informaţii şi detalii privind asistenţa financiară nerambursabilă primită în ultimii* ***3 ani****, raportată la data depunerii cererii de finanţare din fonduri publice sau alte surse financiare de către colaborator*). Pentru fiecare proiect relevant, menţionaţi: |
| Titlul proiectului  | (*conform contractului de finanţare*) |
| ID-ul proiectului  | (*acordat de instituţia finanţatoare*) |
| Calitatea avută în cadrul proiectului  | (*solicitant sau partner*) |
| Obiectivul proiectului |  |
| Stadiul implementării proiectului | finalizat/ în curs de implementare |
| Rezultatele parţiale sau finale ale proiectului |  |
| Valoarea totală a proiectului |  |
| Sursa de finanţare  | (*bugetul de stat, local, surse externe nerambursabile, surse externe rambursabile*) |
| Numele instituţiei finanţatoare |  |
| Valoarea angajată în proiect | (*cheltuită*) |

 *Notă :Rubricile vor fi integral completate.*

*Informaţiile furnizate se consideră a fi conform cu realitatea şi asumate, prin semnătură, de către reprezentantul legal.*

Numele şi prenumele reprezentantului legal Data

Semnătura ………………………………………………….

 **Anexa nr.3**

**GRILĂ EVALUARE ETAPA DE CALIFICARE A CANDIDAŢILOR**

|  |  |  |
| --- | --- | --- |
| ***Criteriu calificare*** | **DA** | **NU** |
| ***I.Conformitatea documentelor*** |  |  |
| Au fost depuse de către candidat toate documente solicitate  |  |  |
| Documentele solicitate respectă modelul publicat pe site-ul ANOFM |  |  |
| Documentele date ca model sunt integral și corect completate |  |  |
| ***II. Eligibilitate și capacitate operațională***  |  |  |
| Este entitate juridică reprezentativă la nivel de sector de negociere colectivă și la nivel național  |  |  |
| În statut se regăsesc și activități asemănătoare celor necesare implementării proiectului, conform cu temele şi activităţile la care doreşte să fie colaborator |  |  |
| A implementat/implementează, în calitate de partener sau beneficiar, cel puțin **un** proiect cu finanţare nerambursabilă  |  |  |
| A derulat actiuni, proiecte, programe, inițiative relevante pentru activitățile proiectului |  |  |
| ***III.Conduita candidatului*** |  |  |
| Declarație pe propria răspundere a reprezentantului legal (semnată și ștampilată de către acesta) că nu se încadrează în niciuna din situațiile de excludere stipulate în cadrul Regulilor generale privind eligibilitatea solicitanților stipulate în documentele cadru de implementare (ex. Ghidul solicitantului-orientări generale, ghidul-condiții specifice, după caz, în funcție de programul accesat). |  |  |
| Declarație pe propria răspundere a reprezentantului legal (semnată) care atestă faptul că participantul nu este subiect al unui conflict de interese |  |  |

*Notă: Candidatul se consideră calificat numai în cazul în care la toate criteriile de calificare a fost bifată rubrica “DA” .*

**Se vor analiza documentele depuse de către solicitant prevăzute la ETAPA I. PREGĂTIREA SELECŢIEI - 4. Depunere dosare de către candidatul/candidații participanți la procedură - Dosarul de candidatură**

**Anexa nr.4**

**GRILA DE EVALUARE ȘI SELECȚIE A CANDIDAŢILOR**

**Numele candidatului \_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Nr. crt.** | **Criterii de evaluare** | **Punctaj maxim** | **Punctaj participant** |
| 1.1 | Evaluarea calitativă a experienței din CV[[1]](#footnote-1) a resursei umane propuse:* nivel scăzut (experiență de până la un an) – 5 puncte
* nivel mediu (experiență cuprinsă între 1 an și 3 ani) – 15 puncte
* nivel înalt (experiență mai mare de 3 ani) – 25 puncte
 | 25 |  |
| 1.2 | Experienta în implementarea unor proiecte cu finanțare nerambursabilă, derulate în ultimii 3 ani, relevante pentru activitățile proiectului* 1 proiect – 5 puncte
* între 2 și 5 proiecte – 15 puncte
* mai mult de 5 proiecte – 25 puncte
 | 25 |  |
| 1.3 | Experienta în gestionarea grupului tintă în cadrul unui proiect derulat în ultimii 3 ani:* Intre 100 – 300 persoane – 5 puncte
* Intre 300 - 1.000 persoane – 15 puncte
* Peste 1.000 persoane – 25 puncte
 | 25 |  |
| 1.4 | Alte actiuni și inițiative derulate în ultimii 3 ani, care sunt relevante pentru activitățile proiectului\*[[2]](#footnote-2):* Mai puțin de 10 actiuni, inițiative derulate - 5 puncte
* Intre 10 – 15 actiuni, inițiative derulate - 15 puncte
* Mai mult de 15 acțiuni, inițiative derulate – 25 puncte
 | 25 |  |
| **TOTAL** | **100** |  |

**Comisia de evaluare: (semnături)\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |

1. Nivelul de experiență la nivelul unei candidaturi se consideră ca medie a nivelurilor de experiență ale experților propuși în cadrul candidaturii în cauză. [↑](#footnote-ref-1)
2. Tipuri de actiuni si initiative; evenimente (conferinte, workshopuri, seminarii, simpozioane, forumuri etc), analize, studii, prognoze [↑](#footnote-ref-2)